“Go buela kwa godimo mo founong, [go dirisa] founo e e nang le sebuelagodimo le go tlhola o ngongoregetse ruri ka tiro e ntsi ke dilo tsa ntlha mo lenaaneng tse badiri ka rona ba di dirang tse di serang thata,” go bega jalo Washington Post. Dilo tse dingwe tse di galefisang ba re berekang le bone ke “go itira digongwana ga badiri mo tirong, go tla thari mo tirong, go bua o le nosi, gore e re o ntse o le mo ofising ya gago o bo o bua le motho yo o mo ofising e e fa thoko ga ya gago, go se nne phepa mo mmeleng le go tlhafuna dijo o butse molomo.” Dilo tseno gape di dira gore go se ka ga fitlhelelwa go le gontsi mo tirong. Le fa go ntse jalo, ba le bantsi ba ba neng ba kopanela mo patlisisong eno ba ne ba tlhalosa gore ga ba ise ba ko ba bue le batho bano ba ba dirang dilo tse di serang. “Mme le ka lebaka le le utlwalang,” go rialo lekwalodikgang leno. “Go ka direga gore le bone ba dira tsone dilo tseo.”